Ashraf Ghani ingħata il-ġurament bħala l-President il-ġdid tal-Afghanistan. Hu ħa post Hamid Karzai f’ċerimonja apposta li saret fil-palazz presidenzjali f’Kabul. Il-ħatra ta’ Ghani saret sitt xhur wara li kien hemm diżgwid fuq ir-riżultat tal-elezzjoni ġenerali fost akkużi ta’ frodi. Ftehim intlaħaq wara intervent tal-Istati Uniti li permezz tiegħu l-persuna li ġab it-tieni l-akbar ammont ta’ voti, Abudllah Abudllah inħatar bħala Kap Eżekuttiv. Waqt li kienet għaddejja ċ-ċerimonja tal-ħatra mill-anqas 15-il ruħ mietu riżultat tal-isplużjoni ta’ żewġ bombi. It-Talibani sejħu l-ftehim bħala ħadma tal-Istati Uniti.